Diari Oficial de la Generalitat Valenciana


Sumari del DOGV 9202, del 26-10-2021 (2021/10060)

RESOLUCIÓ de 22 d'octubre de 2021, de la Presidència de la Generalitat, de concessió de les ajudes convocades per la Resolució de 16 de març de 2021, de la Presidència de la Generalitat, destinades a incentivar i fomentar la prestació de serveis bancaris bàsics a través, principalment, de la instal·lació, manteniment i posada en funcionament de caixers automàtics en determinats municipis i nuclis de població en l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10575


Data del document
:   22-10-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 d'octubre de 2021, de la Presidència de la Generalitat, de concessió de les ajudes convocades per la Resolució de 16 de març de 2021, de la Presidència de la Generalitat, destinades a incentivar i fomentar la prestació de serveis bancaris bàsics a través, principalment, de la instal·lació, manteniment i posada en funcionament de caixers automàtics en determinats municipis i nuclis de població en l'àmbit territorial de la Comunitat Valenciana. [2021/10304]  
El Decret 1/2020, de 6 de febrer, del president de la Generalitat, va aprovar les bases reguladores de les subvencions destinades a incentivar i fomentar la prestació de serveis bancaris bàsics a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial de la Comunitat Valenciana (DOGV 8737, 11.02.2020 i correcció d'errors publicada en el DOGV 8740, de 14.02.2020). Aquest decret va ser modificat pel Decret 21/2020, de 29 de desembre, del president de la Generalitat (DOGV 9007, 28.01.2021).  
  
Per la Resolució de 16 de març de 2021, de la Presidència de la Generalitat, es van convocar ajudes destinades a incentivar i fomentar la prestació de serveis bancaris bàsics a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial de la Comunitat Valenciana (DOGV 9047, 24.03.2021), la concessió de les quals ha de dur-se a terme amb un procediment de concurrència competitiva.  
Una vegada finalitzat el termini de presentació de sol·licituds establit en l'apartat seté de la resolució esmentada de 16 de març de 2021, es va seguir el procediment regulat en l'apartat desé d'aquesta resolució. Així, s'han emés l'informe tècnic de la comissió de valoració en el qual es concreten els resultats de l'avaluació de les sol·licituds, l'informe de l'òrgan instructor en el qual es constata que de la informació que consta en el seu poder es desprén que l'entitat beneficiària compleix tots els requisits per a accedir a les subvencions, i la proposta definitiva de resolució. Així mateix, el Consell, en la reunió del dia 15 d'octubre de 2021 ha concedit l'autorització prèvia requerida per l'article 160.1.c de la Llei 1/2015, de 16 de febrer, d'hisenda pública, del sector públic instrumental i de subvencions.  
  
Por tot això, en virtut del que es preceptua en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la disposició final segona del Decret 1/2020, de 6 de febrer, del president de la Generalitat, en la qual es delega en la persona titular de la direcció general competent en matèria de despoblament, entre altres, la resolució de concessió de les subvencions, resolc:  
  
Primer  
Concedir a Caixabank, SA, amb CIF N20744372, aquesta subvenció per un import total de 7.830.000,00 - (set milions huit-cents trenta mil euros), a càrrec del programa pressupostari 125.20, Agenda Valenciana Antidespoblament, línia pressupostària S0939000, «Eliminació exclusió financera en municipis i nuclis de població de la Comunitat Valenciana», de la secció 05, servei 05, centre gestor 03, del pressupost de 2021, i equivalents en els pressupostos de la Generalitat dels exercicis 2022 a 2025, a raó de 14.500,00 - (catorze mil cinc-cents euros) com a màxim, per any i caixer automàtic instal·lat i en funcionament, la qual cosa, per a un total de 135 caixers, suposa un import màxim d'5.467.827.95 - (un milió nou-cents cinquanta-set mil cinc-cents euros) per exercici complet. La quantitat màxima anual de 14.500 ?, serà prorratejable en funció dels dies que ha estat instal·lat i en funcionament el caixer automàtic.  
  
Les anualitats quedaran condicionades a l'existència de crèdit adequat i suficient en els pressupostos de la Generalitat corresponents.  
  
Segon  
Desestimar les sol·licituds de les entitats Cardtronics Spain, SL, Euronet 360 Finance Limited, Sucursal España i Prosegur Servicios de Pago EP, SL, per no complir els requisits establits en l'apartat cinqué.1 de la Resolució de 16 de març de 2021, de la Presidència de la Generalitat, per la qual es van convocar aquestes ajudes.  
  
Tercer  
Desestimar les sol·licituds de les entitats Eurocaja Rural S. Coop. de Crédito i Euro Automatic Cash, Entidad de Pagos, SL, per no haver obtingut les seues propostes la major de les puntuacions, una vegada avaluades segons els criteris establits en la regulació d'aquestes, i que van tindre com a resultat el següent:  
  
Entitats Sobre núm. 2 (punts) Sobre  
núm. 3 (punts) Punts totals  
Caixabank, SA (totes les zones) 15 45,94 60,94  
Eurocaja Rural (totes les zones) 15 39,50 54,50  
Euro Automatic Cash (zones 1, 2 i 4) 11 26,32 37,32  
Euro Automatic Cash (zona 3) 11 26,85 37,85  
  
  
  
Quart  
L'entitat beneficiària ha de complir les obligacions establides tant en l'article 14 de la Llei 38/2003, de 17 de novembre, general de subvencions, com en la base reguladora sisena del Decret 1/2020, i en la resolució de convocatòria de 16 de març de 2021.  
  
Cinqué  
Aquesta resolució conté els aspectes previstos en l'article 25 de la Llei 38/2003, de 17 de novembre, general de subvencions i es publicarà en la Base de dades nacional de subvencions i en el Diari Oficial de la Generalitat Valenciana. Aquesta publicació produeix els efectes de notificació a les entitats interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, pot interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes comptador des de l'endemà de la publicació. Igualment pot interposar-se directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que s'estableix en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 d'octubre de 2021.- El president de la Generalitat, p. d. (D 1/2020, de 6 de febrer, DOGV 11.02.2020), la directora general de l'Agenda Valenciana Antidespoblament: Jeannette Segarra Sales.